Hardlywigheid op Beesmelk | Health24
Hardlywigheid op Beesmelk
My seuntjie is 14 maande oud en sukkel vreeslik met hardlywigheid sodra ons hom op Beesmelk oorsit.
Ons het hom op ''n jaar oorgesit vir meer as ''n maand maar die hardlywigheid wou net nie weggaan nie, ons het alles probeer, natuurlike middels vir hardlywigheid, pruimedante, olyfolie in sy bottels ect, maar net mooi niks het gehelp nie. Na ''n maand kon ek nie meer my arme seuntjie sien swaarkry nie en het hom toe oorgesit op Pamalat se 1st growth melk waarop hy baie goed gedoen het, alhoewel hy baie meer melk wou drink as op beesmelk.
Ons het hom nou weer teruggesit op beesmelk en binne die 1ste dag was die hardlywigheid terug, het u enige raad? Hy is andersins ''n baie gesonde kind!
Die beste sal wees om jou baba seuntjie terug te sit op die Parmalat First Growth melk. Hy het baie goed gevorder op hierdie melk en dit het sy hardlywigheid probleem ook opgelos.
Hy kan intussen ook rooibos tee,water en verdunde vrugtesap een keer per dag drink.